Diari Oficial de la Generalitat Valenciana


Sumari del DOGV 7103, del 04-09-2013 (2013/8593)

RESOLUCIÓ de 3 d'abril de 2012, de la Direcció General d'Energia de la Conselleria d'Economia, Indústria i Comerç, per la qual s'atorga a Energía y Recursos Ambientales, SA (Eyra), autorització administrativa per a la construcció de la modificació de la instal·lació elèctrica Parc Eòlic Santa Catalina-Cerro Negro, en la part corresponent a Cerro Negro, ubicada al terme municipal Alpuente, a la província de València, i s'aprova l'addenda al projecte d'execució (expedient ATREGI/2003/26/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7103

Data del DOGV
:   04-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8593


Data del document
:   03-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 3 d'abril de 2012, de la Direcció General d'Energia de la Conselleria d'Economia, Indústria i Comerç, per la qual s'atorga a Energía y Recursos Ambientales, SA (Eyra), autorització administrativa per a la construcció de la modificació de la instal·lació elèctrica Parc Eòlic Santa Catalina-Cerro Negro, en la part corresponent a Cerro Negro, ubicada al terme municipal Alpuente, a la província de València, i s'aprova l'addenda al projecte d'execució (expedient ATREGI/2003/26/46). [2013/8593]  
  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat, amb data 2 de novembre de 2001, a instància de Nuevas Energías Valencianas, SA (Nevasa), amb domicili social a València, carrer de la Pau, núm. 23, 2n, B, en relació amb l'aprovació del Pla Energètic de la Zona 7 del Pla Eòlic de la Comunitat Valenciana que contempla instal·lacions ubicades als termes municipals d'Ademuz, Aras de los Olmos, La Yesa i Alpuente per a la instal·lació de cinc parcs eòlics denominats El Cerrellar, Muela de Santa Catalina, Viudo, Viudo II i Loma del Higuero-Cerro Negro.  
  
Vist l'escrit presentat per Nevasa, en data 23 d'octubre de 2002, davant de la Conselleria d'Innovació i Competitivitat, en què sol·licitava autorització administrativa i declaració d'utilitat pública, en concret, per a la construcció de les instal·lacions eòliques Parc Eeòlic Muela de Santa Catalina, ubicat al terme municipal de La Yesa i Parc Eòlic Loma del Higuero-Cerro Negro, ubicat al terme municipal d'Alpuente a la província de València, a què s'adjuntaven avantprojectes dels esmentats parcs eòlics firmats pel tècnic titulat competent i visat pel col·legi oficial corresponent.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 7 del Pla Eòlic de la Comunitat Valenciana, presentats per l'empresa Nuevas Energías Valencianas, SA (Nevasa).  
Vist que, amb data 27 de setembre de 2006, es va dictar una resolució del conseller d'Infraestructures i Transport, per la qual s'autoritza, entre altres, la transmissió a favor d'Energía y Recursos Ambientales, SA (Eyra) dels drets que ostenta Nuevas Energías Valencianas, SA (Nevasa) sobre la zona 7 del Pla Eòlic de la Comunitat Valenciana, derivats de la Resolució del conseller d'Indústria, Comerç i Energia, de 25 de febrer de 2003.  
Vist l'escrit presentat per Eyra, en data 31 d'agost de 2007, davant del Servici Territorial d'Energia de València i, en data 4 de setembre de 2007, davant de la Direcció General d'Energia, en el qual se sol·licita autorització administrativa, aprovació de projecte i declaració d'utilitat pública per a la construcció de la instal·lació eòlica Parc Eòlic Muela de Santa Catalina, a què s'adjunta projecte d'execució de l'esmentat parc eòlic firmat pel tècnic titulat competent i visat pel col·legi oficial corresponent.  
Vist l'escrit presentat, en data 3 de juny de 2008, davant del Servici Territorial d'Energia de València, i en data 10 de juny de 2008, davant de la Direcció General d'Energia, en el qual se sol·licita autorització administrativa, aprovació de projecte i declaració d'utilitat pública per a la construcció de la instal·lació eòlica Parc Eòlic Cerro Negro, a què s'adjunta projecte d'execució de l'esmentat parc eòlic, firmat pel tècnic titulat competent i visat pel col·legi oficial corresponent.  
  
Vist que en el període d'informació pública, en compliment del que establixen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, i les normes del Pla Eòlic de la Comunitat Valenciana, a què van ser sotmesos els projectes de pla especial, avantprojectes de parcs eòlics en relació amb els béns i drets afectats i l'estudi d'impacte ambiental de la zona 7, per mitjà d'anuncis en el Butlletí Oficial de la Província de València núm. 192, de 14 d'agost de 2003, el Diari Oficial de la Generalitat Valenciana núm. 4605, de 10 d'octubre de 2003, i en el diari El Mundo, del dia 10 de setembre de 2003, es van presentar 31 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que van ser degudament informats pel Servici Territorial d'Indústria de València i la Direcció General d'Energia, informes que hi ha en l'expedient d'aprovació del Pla Especial d'Ordenació de la Zona 7.  
Vist que, de conformitat amb allò que han establit la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 7, separata de la part de les instal·lacions que els afecten, amb vista que presten la seua conformitat o oposició a les autoritzacions sol·licitades, junt amb la relació concreta i individualitzada dels béns i drets afectats, per a la seua exposició al públic.  
  
Vist que de conformitat amb allò que ha establit l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 7 a les següents administracions públiques:  
- Conselleria de Territori i Vivenda, Direcció Territorial de València, Secció Forestal.  
- Ministeri de Medi Ambient, Confederació Hidrogràfica del Xúquer.  
- Conselleria de Territori i Vivenda, Servici Territorial de Medi Ambient, per tal que presten la seua conformitat o oposició a l'autorització sol·licitada.  
Vist que de conformitat amb allò que ha establit l'esmentat article 127 del Reial Decret 1955/2000, es va traslladar al sol·licitant els pronunciaments dels ajuntaments i organismes esmentats, que van ser degudament contestats.  
Vist que hi ha en l'expedient els pronunciaments dels ajuntaments i dels organismes esmentats, així com les contestacions del sol·licitant.  
  
Vist que, amb data 19 de novembre de 2004, el conseller d'Infraestructures i Transport va aprovar provisionalment el Pla Especial d'Ordenació de la Zona 7.  
Vist que, mitjançant Resolució d'11 de desembre de 2006, la secretària autonòmica de Territori i Medi Ambient de la Conselleria de Territori i Vivenda, va formular declaració d'impacte ambiental en què estimava acceptable, des del punt de vista ambiental, el Projecte d'Instal·lacions Eòliques de la Zona 7, inclosa la seua infraestructura d'evacuació fins a l'entroncament amb la línia d'evacuació de la zona 8, al terme municipal d'Andilla, amb els condicionants que s'arrepleguen en l'apartat segon de la part dispositiva de la mencionada declaració d'impacte ambiental.  
Vist que, mitjançant Resolució de data 3 d'abril de 2007, del conseller de Territori i Vivenda, es va aprovar definitivament el Pla Especial d'Ordenació de la Zona 7.  
Vist que, d'acord amb l'article 8 de les normes del pla eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, inclosos en els articles 107, 108, 109 i 110 de la Llei 16/2005, de 30 de desembre, Urbanística Valenciana.   
Vist que mitjançant Resolució del conseller d'Infraestructures i Transport, de data 30 de maig de 2007, es formalitzà l'aprovació del Pla Energètic de la Zona 7 per a la implantació dels parcs eòlics El Cerrellar, Muela de Santa Catalina, El Viudo I, El Viudo II i Loma del Higuero-Cerro Negro, als termes municipals d'Ademuz, Aras de los Olmos, La Yesa i Alpuente, d'acord amb el que establix l'article 9 de les normes del pla eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
  
Vist que per Resolució de la Direcció General d'Energia, de data 16 de gener de 2008, es va atorgar a Eyra, SA autorització administrativa, aprovació de projecte i declaració d'utilitat pública per a la instal·lació del Parc Eòlic denominat Muela de Santa Catalina, ubicat al terme municipal d'Aras de los Olmos a la província de València, amb les següents característiques principals:  
- Potència total: 25,5 MW  
- Nre. d'aerogeneradors (Ag): 17  
€ Potència unitària: 1,5 MW  
- Pressupost: 36.974.841,52 euros  
Vist que, mitjançant Resolució de 18 de desembre de 2008, de la Direcció General de Gestió del Medi Natural, complementària de la declaració d'impacte ambiental, s'estima acceptable l'execució de les infraestructures eòliques del Parc Eòlic Cerro Negro.  
Vist que per Resolució de la Direcció General d'Energia, de data 6 de maig de 2009, es va atorgar a Eyra, SA autorització per a la construcció de la instal·lació eòlica Parc Eòlic Cerro Negro, ubicada al terme municipal d'Alpuente, a la província de València, i les seues característiques principals són:  
- Potència total: 16 MW  
- Nre. d'aerogeneradors (Ag): 8  
- Potència unitària: 2 MW  
- Evacuació a través d'un transformador ubicat a la subestació elèctrica Alpuente, compartit amb el Parc Eòlic Muela de Santa Catalina.  
  
- Pressupost: 45.831.207,00 euros  
Vist que en l'esmentada Resolució de 6 de maig de 2009, també es va autoritzar la integració de les instal·lacions eòliques Parc Eòlic Cerro Negro, amb número d'expedient ATREGI 2003/27/46, i Parc Eòlic Muela de Santa Catalina, amb número d'expedient ATREGI 2003/26/46, en un únic amb la denominació de Santa Catalina-Cerro Negro i número d'expedient ATREGI 2003/26/46, i les seues característiques principals són:  
- Potència total: 41,5 MW  
- Nre. d'aerogeneradors (Ag): 25  
€ Potència unitària: 17 Ag. de 1.5 MW i 8 Ag de 2 MW.  
- Pressupost: 66.127.337,52 euros  
Vist que durant el replantejament de l'obra es van proposar modificacions del projecte constructiu del Parc de Cerro Negro, de les quals la més destacada es produïx en el camí d'accés a les instal·lacions.  
  
Vist l'escrit d'Eyra, presentat amb data 6 de juny de 2011, davant de la Conselleria d'Economia, Hisenda i Ocupació, remés a la Direcció General d'Energia, amb data registre d'entrada 10 de juny de 2011, en el qual sol·licita autorització administrativa i aprovació de projecte de la modificació del Parc Eòlic Cerro Negro, a què adjunta addenda al projecte de construcció Parc Eòlic Cerro Negro.  
  
Vist l'escrit d'Eyra, presentat amb data 20 de març de 2012, davant de la Direcció General d'Energia, en què manifesta que la modificació del projecte no implica afecció a nous propietaris.  
Atés que les modificacions proposades no afecten la configuració global de les instal·lacions.  
Vist que, mitjançant Resolució de 15 de juliol de 2011, de director general d'Avaluació Ambiental i Territorial, complementària de la declaració d'impacte ambiental, s'estimen acceptables les modificacions proposades en el projecte d'execució del Parc Eòlic Cerro Negro.  
  
Vist que, mitjançant Resolució de 25 de gener de 2012, de la Conselleria d'Infraestructures, Territori i Medi Ambient, s'aprova definitivament la modificació del Parc Eòlic Cerro Negro del Pla Especial de la Zona 7 del Pla Eòlic de la Comunitat Valenciana al municipi d'Alpuente.  
Vist l'expedient amb referència ATREGI/2003/26/46 (modificació Parc Eòlic Cerro Negro), incoat pel Servici Territorial d'Energia de la Conselleria d'Infraestructures i Transport, a instància d'Eyra, relatiu a la sol·licitud de data 6 de juny de 2011, d'autorització administrativa i aprovació de projecte, per a la construcció de la modificació del Parc Eòlic Cerro Negro, al terme municipal d'Alpuente, província de València, a què s'adjuntava addenda al projecte de construcció Parc Eòlic Cerro Negro, firmat pel tècnic titulat competent i visat pel col·legi oficial corresponent.  
Vist que consta en l'expedient l'informe favorable de l'Ajuntament d'Alpuente a l'addenda al projecte de construcció Parc Eòlic Cerro Negro, de data 14 de març de 2012, amb la qual es dóna compliment al que establix l'article 11.2.c del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Vist que els canvis introduïts en el projecte no presenten un caràcter substancial i que estos han sigut introduïts com a conseqüència de condicionants imposats i mesures correctores establits per l'administració competent.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre novament al tràmit d'informació pública la modificació del projecte objecte d'autorització (modificació Parc de Cerro Negro).  
Vist que hi ha en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.   
Vist l'informe tècnic favorable, de data 28 de març de 2012, emés pel Servici Territorial d'Energia de València.  
Vist que l'energia generada per la instal·lació eòlica Parc Eòlic Santa Catalina-Cerro Negro és evacuada a la xarxa elèctrica, a través d'un únic transformador ubicat a la subestació elèctrica Alpuente, i que la suma de les potències unitàries dels aerogeneradors no supera els 50 MW.  
Atés el que establix l'article 3 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, en el qual es determina la consideració del límit de potència establit per a acollir-se al règim especial.  
  
Vist que la finalitat de les instal·lacions objecte d'autorització, ubicades en la zona eòlica 7 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana, a través de fonts d'energia renovables respectuoses amb el medi ambient.  
Atés que l'article 28.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració autonòmica, sense perjuí de les concessions i autoritzacions que calguen, d'acord amb altres disposicions que siguen aplicables.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Vist que Energía y Recursos Ambientales, SA (Eyra), té la capacitat legal, tècnica i economicofinancera requerida en l'article 28.2 de la Llei 54/1997, de 27 de novembre, del Sector Elèctric, per a la realització de les instal·lacions projectades.   
Atés que esta Direcció General d'Energia és competent per a la resolució del present procediment administratiu, d'acord amb el que disposa l'apartat segon de la part dispositiva de la resolució d'aprovació del Pla Energètic de la Zona 7, del conseller d'Infraestructures i Transport, de data 30 de maig de 2007, i l'article 17 del Decret 97/2011, de 26 de setembre, pel qual s'aprova el Reglament Orgànic i Funcional de la Conselleria d'Economia, Indústria i Comerç, resol:  
  
  
Primer  
Atorgar a Energía y Recursos Ambientales, SA (Eyra), autorització administrativa per a la construcció de la modificació de la instal·lació elèctrica Parc Eòlic Santa Catalina-Cerro Negro, en la part corresponent a Cerro Negro.  
La present resolució queda sotmesa a les condicions següents:  
1. La present autorització s'atorga sense perjuí de les concessions i autoritzacions que calguen, d'acord amb les disposicions que siguen aplicables.   
2. Les condicions establides en l'apartat segon de la part dispositiva de la declaració d'impacte ambiental, de data 11 de desembre de 2006, de la secretària autonòmica de Territori i Medi Ambient; la resolució complementària de la Direcció General de Gestió del Medi Natural, de 18 de desembre de 2008, i la resolució complementària, de 15 de juliol de 2011, de la Direcció General d'Avaluació Ambiental i Territorial.  
  
3. Les condicions establides en la Resolució de 3 d'abril de 2007, del conseller de Territori i Vivenda, d'aprovació definitiva del Pla Especial d'Ordenació de la Zona 7 i la Resolució de 25 de gener de 2012, de la Conselleria d'Infraestructures, Territori i Medi Ambient.  
  
4. Les condicions establides en l'apartat segon de la part dispositiva de la Resolució d'aprovació del Pla Energètic de la Zona 7 del Pla Eòlic de la Comunitat Valenciana, de data 30 de maig de 2007.  
  
  
Segon  
Aprovar l'addenda al projecte d'execució Parc Eòlic de Cerro Negro, instal·lació integrada en el Parc Eòlic Santa Catalina-Cerro Negro, firmat pel tècnic titulat competent i visat pel col·legi oficial corresponent, amb les condicions següents:  
1. Les obres hauran de realitzar-se d'acord amb el projecte presentat.  
2. Energía y Recursos Ambientales, SA (Eyra), haurà d'observar, en tot moment, els preceptes, mesures i condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, esta no s'haguera pogut practicar.  
  
  
La present resolució no és definitiva en via administrativa i contra esta podrà interposar-se recurs d'alçada davant del secretari autonòmic d'Economia, Indústria i Comerç, en el termini d'un mes, comptat de l'endemà de la seua notificació o publicació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 3 d'abril de 2012.- El director general d'Energia: Antonio Cejalvo Lapeña.